&larr Drie denkers reageer op Katolieke teoloë oor die kerk en seksuele misbruik
Die saligsprekinge: opdrag of konstatering? &rarr
9 antwoorde op Carel Boshoff
TantAlie het gesê op Maart 17, 2011
Rus in vrede Prof. Boshoff. Ons benodig meer jonger leiers wat jou visie kan voortsit. Die Afrikaner soek nie die hele land vir homself nie. Ons soek net 'n gebied waar ons vry en onafhanklik ons taal, kultuur en godsdiens kan beoefen. Dit is die visie wat Carel begin het. Nou moet ons jonger generasies daarop voortbou.
gerritbrand het gesê op Maart 17, 2011
Tant Alie, ek soek nie daardie gebied nie en wil ook nie Afrikaneridentiteit aan 'n geloof verbind nie, maar ek het wel waardering vir die integriteit waarmee Carel Boshoff sy doelwitte nagejaag het en ek gun diegene wat sy visie deel hul plekkie in die son.
Almal het hulle voorkeure en keuses. Ek het vanoggend genoem dat ek nie noodwendig self in Orania sal bly nie, maar ons kan steeds sulke inisiatiewe ondersteun. Om bloot te noem dat jy nie die "gebied soek nie", is bietjie kortsigtig. Orania en soortgelyke projekte kan 'n sukses wees en 'n belangrike rol in die samelewing speel. Ek wonder maar net of jy meen dat Orania dus nie bestaansreg het nie?
Stefaansie het gesê op Maart 17, 2011
Ek stem met jou saam Gerrit, ek soek ook nie daardie gebied nie. Ek wil selfs so ver gaan as om vir Tant Alie te se, gebiede soos Orania het nie 'n bestaansreg in die nuwe Suid-Afrika nie.
Ek het ook groot respek vir Prof. Boshoff se werk as sendeling in die destydse Lebowa en Venda. Ek het gedurende my studies ook met vrug gebruik gemaak van sy boeke oor die sending in Suid-Afrika.
Dat hy die daad by die woord gevoeg het deur self in Orania te gaan woon, dwing ook respek af. Prof. Boshoff was 'n man van integriteit en het tot die einde getrou gebly aan dit waarin hy geglo het.
Vreemd dat daar soveel uiteenlopende persoonlikhede uit dieselfde klas kon kom !
gaiatjie het gesê op Maart 20, 2011
Ek is ontroer deur die eenvoud van prof Boshoff se begrafnis, veral die onversierde bakkie wat sy kis begraafplaas toe geneem het. Dit pas by die indruk wat hy op my gemaak het toe ek hom die slag in persoon ontmoet het – hy het nederigheid, opregtheid, erns uitgestraal. In vandag se mall-kultuur, 'n mirakel.
gerritbrand het gesê op Maart 21, 2011
Dis my indruk ook van die mens.
Fanie, selfs die Grondwet laat die moontlikheid van 'n onafhanklike staat vir 'n kultuur groep oop. Dit sal nie sommer realiseer nie, maar in beginsel kan dit. Ek het geen beswaar daarteen nie, mits dit nie ten koste van ander sal wees nie. Die Oraniane wil egter net die stukke grond wat hulle self gekoop het, regeer. En hulle lewer klaar hul eie dienste ens. Soos ek dit verstaan, soek hulle tans buitendien nie 'n eie staat nie. Kortom: Ek wil nie in Orania woon nie, maar hulle kan maar.
Bestaansreg het hulle.
annemiebosch het gesê op Maart 21, 2011
Van almal wat ek gelees het, vind ek hierdie uiteensetting as die mees waarheidsgetroue kommentaar oor die lewe en strewe van Carel Boshoff soos be-oordeel van buite die Afrikaner Volkstaat. Van die "merkwardige viermanskap" het ek drie goed geken – Johan Heyns minder goed.
Ek stem saam met jou as jy sê: …die oortuigings en optrede van Smith, Jonker, Heyns en Boshoff onderskeidelik was te multidimensioneel om op een plek geplaas te word… en meen dat daar ook nog 'n groot gemeenskaplike "plek" was, waarin al vier geplaas kon word.